CELEX: 32013D0097
Language: el
Date: 2013-02-19 00:00:00
Title: 2013/97/ΕΕ: Εκτελεστική απόφαση της Επιτροπής, της 19ης Φεβρουαρίου 2013 , για την έγκριση παρεκκλίσεων σε ορισμένα κράτη μέλη ως προς τη διαβίβαση στατιστικών σύμφωνα με τον κανονισμό (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές στους τομείς της δημόσιας υγείας και της υγείας και ασφάλειας στην εργασία, όσον αφορά τις στατιστικές που βασίζονται στην ευρωπαϊκή έρευνα για την υγεία βάσει ερωτηματολογίου (EHIS) [κοινοποιηθείσα υπό τον αριθμό C(2013) 784]  Κείμενο που παρουσιάζει ενδιαφέρον για τον ΕΟΧ

21.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 48/21
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 19ης Φεβρουαρίου 2013
   για την έγκριση παρεκκλίσεων σε ορισμένα κράτη μέλη ως προς τη διαβίβαση στατιστικών σύμφωνα με τον κανονισμό (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές στους τομείς της δημόσιας υγείας και της υγείας και ασφάλειας στην εργασία, όσον αφορά τις στατιστικές που βασίζονται στην ευρωπαϊκή έρευνα για την υγεία βάσει ερωτηματολογίου (EHIS)
   [κοινοποιηθείσα υπό τον αριθμό C(2013) 784]
   (Τα κείμενα στην αγγλική, γαλλική, γερμανική, ολλανδική και σουηδική γλώσσα είναι τα μόνα αυθεντικά)
   (Κείμενο που παρουσιάζει ενδιαφέρον για τον ΕΟΧ)
   (2013/97/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τις κοινοτικές στατιστικές στους τομείς της δημόσιας υγείας και της υγείας και ασφάλειας στην εργασία (1), και ιδίως το άρθρο 9 παράγραφος 2,
   Έχοντας υπόψη τα αιτήματα που υποβλήθηκαν από το Βασίλειο του Βελγίου, τη Γαλλική Δημοκρατία, το Βασίλειο των Κάτω Χωρών, το Βασίλειο της Σουηδίας και το Ηνωμένο Βασίλειο της Μεγάλης Βρετανίας και της Βόρειας Ιρλανδίας,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 9 παράγραφος 2 του κανονισμού (ΕΚ) αριθ. 1338/2008, η Επιτροπή μπορεί να εγκρίνει στα κράτη μέλη παρεκκλίσεις και μεταβατικές περιόδους, αμφότερες με βάση αντικειμενικά κριτήρια.
            
         
               (2)
            
            
               Από τις πληροφορίες που παρέχονται στην Επιτροπή προκύπτει ότι τα αιτήματα των κρατών μελών για παρεκκλίσεις οφείλονται στην ανάγκη για σημαντικές προσαρμογές στα εθνικά διοικητικά και στατιστικά συστήματα προκειμένου να συμμορφωθούν πλήρως με τον κανονισμό (ΕΚ) αριθ. 1338/2008.
            
         
               (3)
            
            
               Αυτές οι παρεκκλίσεις θα πρέπει να εγκρίνονται, κατόπιν αιτήματός τους, στο Βέλγιο, τη Γαλλία, τις Κάτω Χώρες, τη Σουηδία και το Ηνωμένο Βασίλειο.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι οριζόμενες στο παράρτημα παρεκκλίσεις εγκρίνονται για τα κράτη μέλη που παρατίθενται σ’ αυτό.
   Άρθρο 2
   Η παρούσα απόφαση απευθύνεται στο Βασίλειο του Βελγίου, τη Γαλλική Δημοκρατία, το Βασίλειο των Κάτω Χωρών, το Βασίλειο της Σουηδίας και το Ηνωμένο Βασίλειο της Μεγάλης Βρετανίας και της Βόρειας Ιρλανδίας.
   
      Βρυξέλλες, 19 Φεβρουαρίου 2013.
      
         
            Για την Επιτροπή
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 354 της 31.12.2008, σ. 70.
   
      ΠΑΡΑΡΤΗΜΑ
      
         Παρεκκλίσεις από τον κανονισμό (ΕΚ) αριθ. 1338/2008, όπως εφαρμόζονται από την Επιτροπή, όσον αφορά τις στατιστικές που βασίζονται στην ευρωπαϊκή έρευνα για την υγεία βάσει ερωτηματολογίου (EHIS)
      
      Το Βέλγιο, η Γαλλία και οι Κάτω Χώρες δεν θα παραδώσουν τις μεταβλητές που καθορίζονται στον ακόλουθο πίνακα:
      
                  Βέλγιο
               
               
                  
                              —
                           
                           
                              INTLANG (γλώσσα του ερωτηματολογίου)·
                           
                        
                              —
                           
                           
                              PL4, PL5, PL7 από τη σειρά ερωτήσεων για τους λειτουργικούς περιορισμούς στο σώμα και τις αισθήσεις·
                           
                        
                              —
                           
                           
                              MH1a έως MH1h για την ψυχική υγεία·
                           
                        
                              —
                           
                           
                              AM3 και AM5 για την περίθαλψη σε εξωτερικά ιατρεία·
                           
                        
                              —
                           
                           
                              PA4 για τις δραστηριότητες προληπτικής ιατρικής·
                           
                        
                              —
                           
                           
                              UN1a έως UN2d για τις μη καλυπτόμενες ανάγκες.
                           
                        
            
                  Γαλλία
               
               
                  
                              —
                           
                           
                              AL1 έως AL6 για την κατανάλωση οινοπνευματωδών ποτών·
                           
                        
                              —
                           
                           
                              IC1 έως IC3 για την άτυπη φροντίδα.
                           
                        
            
                  Κάτω Χώρες
               
               
                  
                              —
                           
                           
                              PL5 και PL6 για τους λειτουργικούς περιορισμούς στο σώμα και τις αισθήσεις·
                           
                        
                              —
                           
                           
                              MH1a έως MH1h για την ψυχική υγεία·
                           
                        
                              —
                           
                           
                              PE1 έως PE8 για τις σωματικές δραστηριότητες·
                           
                        
                              —
                           
                           
                              AL1 και AL6 για την κατανάλωση οινοπνευματωδών ποτών.
                           
                        
            Σουηδία και Ηνωμένο Βασίλειο: ο πληθυσμός αναφοράς στη Σουηδία και το Ηνωμένο Βασίλειο πρέπει να αποτελείται από άτομα ηλικίας τουλάχιστον 16 ετών, τα οποία να διαβιούν σε ιδιωτικά νοικοκυριά στο έδαφος αυτών των κρατών μελών κατά τη στιγμή συλλογής των στοιχείων.